
Τετάρτη, 30 Σεπτεμβρίου 2026

ΔΕΛΤΙΟ ΤΥΠΟΥ

Τραυματισμός αλλοδαπής επιβάτιδας εκμισθούμενου σκάφους στη Ζάκυνθο – Μηχανική βλάβη Ι/Φ σκάφους στη Κέρκυρα – Εντοπισμός 30 αλλοδαπών στους Καλούς Λιμένες – Απαγόρευση απόπλου Ε/Γ-Ο/Γ-Κ/ΡΑΝ-Τ/Χ πλοίου στη Ρόδο - Διακομιδές ασθενών

	Τις μεσημβρινές ώρες χθες, ενημερώθηκε η Λιμενική Αρχή του Αγίου Νικολάου Βολιμών για τον τραυματισμό στον ώμο μίας 35χρονης αλλοδαπής (υπηκόου Μεγάλης Βρετανίας) επιβάτιδας ενός εκμισθούμενου σκάφους, στη θαλάσσια περιοχή «ΓΑΛΑΖΙΕΣ ΣΠΗΛΙΕΣ». Μετά τον κατάπλου του σκάφους στο λιμάνι του Αλικανά, η 35χρονη διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Ζακύνθου για τη παροχή των πρώτων βοηθειών, από όπου και εξήλθε. Από το Λιμενικό Σταθμό του Αγίου Νικολάου Βολιμών που διενεργεί την προανάκριση, συνελήφθη ο 49χρονος αλλοδαπός (υπήκοος Μεγάλης Βρετανίας) χειριστής του σκάφους, για παράβαση του άρθρου 314 του Π.Κ. «Σωματική βλάβη από αμέλεια».

*****

	Τις μεσημβρινές ώρες χθες, ενημερώθηκε η Λιμενική Αρχή της Κέρκυρας για μηχανική βλάβη ενός ιστιοφόρου (Ι/Φ) σκάφους σημαίας Γερμανίας με 2 αλλοδαπούς (υπηκόους Γερμανίας) επιβαίνοντες, στη θαλάσσια περιοχή 22 ν.μ. νοτιοδυτικά της Κέρκυρας. Στο σημείο έσπευσε ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο εντόπισε το Ι/Φ με τους επιβαίνοντές του καλά στην υγεία τους. Στη συνέχεια, το Ι/Φ κατέπλευσε αυτοδύναμα στο λιμάνι της Λευκίμμης, με τη συνοδεία του ΠΛΣ, όπου προσέδεσε με ασφάλεια. Από το Κεντρικό Λιμεναρχείο Κέρκυρας, απαγορεύτηκε ο απόπλους του Ι/Φ σκάφους μέχρι την προσκόμιση πιστοποιητικού αξιοπλοΐας από τον αρμόδιο νηογνώμονα, ενώ από το συμβάν δεν αναφέρθηκε τραυματισμός και δεν διαπιστώθηκε θαλάσσια ρύπανση.

*****

	Τις απογευματινές ώρες χθες, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στην παραλία Τράχουλας στην περιοχή Λέντας του δήμου Γόρτυνας. Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν 30 αλλοδαπούς (24 άνδρες, 4 γυναίκες και 2 ανήλικους), οι οποίοι μεταφέρθηκαν συνοδεία στελεχών του Α.Τ. Φαιστού στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

*****

	Τις απογευματινές ώρες χθες, ενημερώθηκε η Λιμενική Αρχή της Ρόδου από τον Πλοίαρχο του επιβατηγού-οχηματαγωγού-καταμαράν-ταχυπλόου (Ε/Γ-Ο/Γ-Κ/ΡΑΝ-Τ/Χ) πλοίου «ΔΩΔΕΚΑΝΗΣΟΣ ΠΡΑΙΝΤ» Ν. Ρ. 46, για βλάβη στις αριστερές κύριες μηχανές, ενώ εκτελούσε προγραμματισμένο δρομολόγιο από τη Ρόδο προς τη Μεγίστη. Το πλοίο κατέπλευσε στο λιμάνι Κολώνας Ρόδου, όπου αποβιβάστηκαν με ασφάλεια οι 23 επιβάτες. Από το Κεντρικό Λιμεναρχείο Ρόδου, απαγορεύτηκε ο απόπλους του πλοίου μέχρι την προσκόμιση βεβαιωτικού διατήρησης κλάσης από τον νηογνώμονα που το παρακολουθεί, ενώ οι επιβάτες προωθήθηκαν στο προορισμό τους με μέριμνα της εταιρείας.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-72χρονου, από το λιμάνι της Σκύρου στο λιμάνι της Κύμης, με το Ε/Γ-Ο/Γ «ΑΧΙΛΛΕΑΣ» Ν. Π. 11282 

